[{"text_idx": "#000000", "text": "Luminesk\u2019 2022/23 okazos de la 28a de decembro 2022 g\u0302is la 3a de januaro 2023 en Heilbronn (Germanio). Luminesk\u2019 estas internacia silvestra renkontig\u0302o de Germana Esperanto-Asocio kaj dau\u0306rigo de la antau\u0306e private organizita \u201cInternacia Festivalo\u201d. G\u0302i okazos la sepan fojon kaj enhavas varian kaj altkvalitan programon: lingvokurson, prelegojn kaj diskutrondojn, ekskursojn kaj kulturan vesperan programon. La partoprenantoj venas el sep-ok landoj."}, {"text_idx": "#000001", "text": "Heilbronn estas la sesa plej granda urbo en Baden-Wu\u0308rttemberg kun 126 mil enlog\u0302antoj en la nordo de la lando; g\u0302i situas apud la rivero Neckar, 50 km for de Stuttgart. Heilbronn estas grandurbo en la regiono Heilbronn-Franken. En Heilbronn kunligig\u0302as grandurba etoso kun s\u0302vaba gemuteco. La vinurbo apud la rivero Neckar montras tradicion kaj modernan urboevoluadon."}]